CELEX: C2006/331/16
Language: da
Date: 2006-12-30 00:00:00
Title: Sag C-238/05: Domstolens dom (Tredje Afdeling) af 23. november 2006 — ASNEF-EQUIFAX, Servicios de Información sobre Solvenica y Crédito, S.L. mod Asociación de Usuarios de Servicios Bancarios (AUSBANC) (anmodning om præjudiciel afgørelse fra Tribunal Supremo, Spanien) (Konkurrence — artikel 81 EF — system til udveksling af oplysninger mellem pengeinstitutter om kundernes solvens — anmodning om præjudiciel afgørelse — formaliteten — indvirkning på samhandelen mellem medlemsstater — begrænsning af konkurrencen — fordel for brugerne)

30.12.2006   
            
            
               DA
            
            
               Den Europæiske Unions Tidende
            
            
               C 331/10
            
         Domstolens dom (Tredje Afdeling) af 23. november 2006 — ASNEF-EQUIFAX, Servicios de Información sobre Solvenica y Crédito, S.L. mod Asociación de Usuarios de Servicios Bancarios (AUSBANC) (anmodning om præjudiciel afgørelse fra Tribunal Supremo, Spanien)
   (Sag C-238/05) (1)
   
   (Konkurrence - artikel 81 EF - system til udveksling af oplysninger mellem pengeinstitutter om kundernes solvens - anmodning om præjudiciel afgørelse - formaliteten - indvirkning på samhandelen mellem medlemsstater - begrænsning af konkurrencen - fordel for brugerne)
   (2006/C 331/16)
   Processprog: spansk
   Den forelæggende ret
   Tribunal Supremo
   Parter i hovedsagen
   
      Sagsøger: ASNEF-EQUIFAX, Servicios de Información sobre Solvenica y Crédito, S.L. Administración del Estado
   
      Sagsøgt: Asociación de Usuarios de Servicios Bancarios (AUSBANC)
   Sagens genstand
   Anmodning om præjudiciel afgørelse — Tribunal Supremo — fortolkning af artikel 81 EF — foreneligheden med fællesmarkedet af en aftale, hvorved der indføres en ordning for udveksling af oplysninger mellem pengeinstitutter om kundernes solvens — gunstige virkninger for forbrugerne og brugerne af finansielle tjenesteydelser — medlemsstaternes mulighed for at gøre en undtagelse
   Konklusion
   
               1)
            
            
               Artikel 81, stk. 1, EF skal fortolkes således, at et system til udveksling af kreditoplysninger mellem pengeinstitutter, såsom det i hovedsagen foreliggende register med oplysninger om kundernes solvens, principielt ikke har konkurrencebegrænsende virkning i denne bestemmelses forstand, for så vidt som udbuddet på det eller de relevante markeder ikke er stærkt koncentreret, systemet ikke gør det muligt at identificere kreditorerne, og betingelserne for, at pengeinstitutterne kan få adgang til og benytte registret, hverken retligt eller faktisk er diskriminerende.
            
         
               2)
            
            
               Såfremt et system til udveksling af kreditoplysninger, såsom nævnte register, begrænser konkurrencen i artikel 81, stk. 1, EF's forstand, er anvendelsen af den i denne artikels stk. 3 fastsatte fritagelse betinget af, at sidstnævnte bestemmelses fire kumulative betingelser er opfyldt. Det påhviler den nationale ret at kontrollere, hvorvidt disse betingelser er opfyldt. For at betingelsen om, at en rimelig andel af fordelen skal sikres forbrugerne, er det i princippet ikke nødvendigt, at hver individuel forbruger drager fordel af en aftale, vedtagelse eller samordnet praksis. Det er derimod nødvendigt, at den samlede påvirkning af forbrugerne på de omhandlede markeder er gunstig.
            
         
      (1)  EUT C 205 af 20.8.2005.